Pentagon Rossiya va Lotin Amerikasining uchta mamlakati o‘rtasidagi aloqalarni tahdid deb atadi

AQSh Qurolli kuchlari janubiy qo‘mondonligi rahbari, admiral Kurt Tidd Rossiyaning Kuba, Nikaragua va Venesuela bilan aloqalari AQSh uchun tahdidni yuzaga keltirishi mumkinligini ma’lum qildi. Bu haqda “Gazeta.ru” xabar bermoqda.

“Mazkur uchta mamlakat bilan ishonchli aloqalar Rossiyaga AQSh va uning hamkorlari obyektlari va aktivlarini nishonga olgan mintaqaviy platformani taqdim etadi”, — deydi Tidd.
U Rossiyaning ushbu uchta mamlakat portlarida kengayib borayotgan hozirligi Rossiya tomoniga razvedka ma’lumotlarini to‘plash imkonini berishini ta’kidladi.